stanford-oval/wikipedia huggingface dataset:
Keski-Uudenmaan hyvinvointialue

| Keski-Uudenmaan hyvinvointialue |
| --- | --- |


Yleistä
Väkiluku:  202 597
Alue:  Uudenmaan maakunnan keskiosat
Keskuspaikka:  Hyvinkää
Kunnat:  6
Yhteistyöalue:  Etelä-Suomen yhteistyöalue
Hyvinvointialuejohtaja:  Raija Kontio 
Pelastuslaitos:  Keski-Uudenmaan pelastuslaitos
Aluevaltuusto
Aluevaltuuston koko:  69
Puheenjohtaja:  Irma Pahlman
Puolueet ja valtuustopaikat
Kokoomus:  18
SDP:  16
Perussuomalaiset:  10
Keskusta:  10
Vihreät:  4
Vasemmistoliitto:  4
Uudenmaan sitoutumattomien Keski-Uudenmaan yhteislista:  3
Kristillisdemokraatit:  2
VKK:  1
Liike Nyt:  1
Keski-Uudenmaan hyvinvointialue (ruots. Mellersta Nylands välfärdsområde) on Uudenmaan maakunnan keskiosat kattava hyvinvointialue. Hyvinvointialue perustettiin osana maakunta- ja soteuudistusta ja sen Uudenmaan maakuntaa koskevaa erillisratkaisua.
Kunnat

Keski-Uudenmaan hyvinvointialueeseen kuuluu kuusi kuntaa, joista kaksi on kaupunkeja:
Hyvinkään kaupunki (Hyvinge)
Järvenpään kaupunki (Träskända)
Mäntsälän kunta
Nurmijärven kunta
Pornaisten kunta (Borgnäs)
Tuusulan kunta (Tusby)
Vuoden 2022 huhtikuussa hyvinvointialueella asui 202 597 asukasta.
Palvelut

Lakisääteinen sosiaali- ja terveydenhuollon sekä pelastustoimen järjestämisvastuu siirtyi kunnilta hyvinvointialueelle 1. tammikuuta 2023 alkaen. Alueen kunnat perustivat aiemmin Keski-Uudenmaan sote-kuntayhtymän, joten sosiaali- ja terveydenhuollon järjestämisvastuu ja työntekijät siirtyvät hyvinvointialueelle kuntayhtymästä, ja kuntayhtymä lakkautettaneen tarpeettomana.
Palvelut > Terveydenhuolto

Alueeltaan Keski-Uudenmaan hyvinvointialue kuuluu HUS-yhtymään. Alueella sijaitsevia sairaaloita ovat:
Hyvinkään sairaala
Kellokosken sairaala
Laboratoriopalvelut tuottaa HUS Diagnostiikkakeskus.
Palvelut > Pelastustoiminta

Pelastustoiminnan osalta Keski-Uudenmaan hyvinvointialue kuuluu Keski-Uudenmaan pelastuslaitoksen toimialueeseen yhdessä Vantaan ja Keravan hyvinvointialueen kanssa.
Aluevaltuusto

Ensimmäiset aluevaalit järjestettiin 23. tammikuuta 2022, ja aluevaltuustot aloittivat toimintansa maaliskuussa 2022. Vuoden 2021 elokuun väestötietojen perusteella Keski-Uudenmaan aluevaltuustoon valittiin 69 valtuutettua.
Kartta Uudenmaan hyvinvointialueista. Keski-Uudenmaan hyvinvointialue violetilla.
X-Men: Evolution

| X-Men> X-Men: Evolution |
| --- | --- |

 Sarjan X-Men: Evolution logo.
Tyyli:  piirrossarja
Kestoaika:  22 min
Pääosissa:  Kirby Morrow Venus Terzo David Kaye Brad Swaile Maggie Blue O'Hara Scott McNeil Meghan Black Kirsten Williamson
Alkuperämaa:   Yhdysvallat
Alkuperäiskieli:  englanti
Verkko:   Cartoon Network  Subtv  MTV3, MTV Juniori
Esitetty:  4. marraskuuta 2000 – 25. lokakuuta 2003
Tuotantokausia:  4
Jaksoja:  52
Tuotanto
Tuottaja(t):  Avi Arad Boyd Kirkland Stan Lee Rick Ungar
Ohjaaja(t):  Gary Graham Frank Paur Steven E. Gordon Curt Geda Doug Murphy Boyd Kirkland
Käsikirjoittaja(t):  Greg Johnson Boyd Kirkland Steve Granat Cynde Clark Craig Kyle Bob Forward Rick Ungar Christopher Yost Michael Merton Simon Furman William Forrest Cluverius Adam Beechen Jules Dennis Doug Molitor Brian Swenlin Avi Arad Katherine Lawrence Evelyn Gabai Christy Marx Randy Littlejohn Pamela Hickey Dennys McCoy Nick Dubois Sean Roche Marsha F. Griffin
Tuotantoyhtiö(t):  Film Roman
Palkinnot
Voitetut:  Daytime Emmy (2001, 2003)
Ehdokkuudet:  Annie (2001) Daytime Emmy (2001, 2004) Golden Reel (2002, 2003)
Aiheesta muualla
IMDb 
X-Men: Evolution on yhdysvaltalainen animaatiosarja, jota on esitetty Suomessa Subtvllä, Cartoon Networkilla ja Sub Juniorilla. Sarja perustuu Marvel Comicsin supersankarijoukkoon Ryhmä-X:ään, jossa lähes kaikki sankarit ovat teini-ikäisiä. Ensimmäinen tuotantokausi keskittyi hahmojen esittelyihin ja Ryhmä-X:n muodostamiseen, joka lopulta oli seuraavanlainen; Professori X, Kyklooppi, Wolverine, Jean Grey, Peto, Storm, Varjokissa, Rogue, Painajainen ja Spyke. Aluksi heidän vihollisina toimii Pahojen mutanttien veljeskunta, sekä satunnaisesti Magneto, joka tulee enemmän mukaan sarjan edetessä. Sarjan toisen tuotantokauden aikana esiteltiin uusia sankareita ja heidän kykyjen harjoittelemista. Myöhemmin kolmannella ja neljännellä tuotantokaudella he liittyivät sarjan alkuperäisen Ryhmä-X:n mukaan. Sub esitti sarjaa Suomessa ensi kerran 4. syyskuuta 2005. MTV3 esittää sarjaa 6. helmikuuta 2011 alkaen Klo 8.45 - 9.10.
Äänirooleissa > Ryhmä X

| 0 | 1 | 2 |
| --- | --- | --- |
|  David Kaye  | … |  Professori X   |
|  Scott McNeil  | … |  Wolverine   |
|  Kirby Morrow  | … |  Kyklooppi   |
|  Venus Terzo  | … |  Jean Grey   |
|  Michael Kopsa  | … |  Peto   |
|  Kirsten Williamson  | … |  Storm   |
|  Maggie Blue O'Hara  | … |  Varjokissa   |
|  Meghan Black  | … |  Rogue   |
|  Brad Swaile  | … |  Painajainen   |
|  Neil Denis  | … |  Spyke   |
Äänirooleissa > Muut sankarit

| 0 | 1 | 2 |
| --- | --- | --- |
|  Andrew Francis  | … |  Bobby Drake/Jäämies   |
|  Tony Sampson  | … |  Ray Crisp (Berzerker)   |
|  Chiara Zanni  | … |  Growing Pains/Jubilee   |
|  Megan Leitch  | … |  Tabitha Smith/Boom Boom   |
|  Alexandra Carter  | … |  Amara Aquilla/Magma   |
|  David. A Kaye  | … |  Monikko   |
|  Bill Switzer  | … |  Samuel Guthrie/Kanuunankuula   |
|  Chantal Strand  | … |  Susi   |
|  Michael Colemon  | … |  Auringonpilkku   |
|  Mark Hildreth  | … |  Enkeli   |
|  Matt Hill  | … |  Alex Masters   |
|  Andrea Libman  | … |  X23   |
Äänirooleissa > Viholliset

| 0 | 1 | 2 |
| --- | --- | --- |
|  Christopher Judge  | … |  Magneto   |
|  Colleen Wheeler  | … |  Mystikko   |
|  Michael Donovan  | … |  Sapelihammas   |
|  Christopher Grey  | … |  Avalanche   |
|  Michael Dobson  | … |  Blob   |
|  Noel Fisher  | … |  Toad   |
|  Richard Ian Cox  | … |  Elohopea   |
|  Trevor Devall  | … |  Pyro   |
|  Kelly Sheridan  | … |  Purppuranoita   |
|  Alessandro Juliani  | … |  Gambiitti   |
|  Michael Adamthwaite  | … |  Kolossi   |
|  Paul Dobson  | … |  Juggernaut   |
|  Richard Newman  | … |  Punaomega   |
|  Mark Gibbon  | … |  Gauntlet   |
|  Campbell Lane  | … |  Aivo   |
Tuotantokaudet

Sarjassa on 4 tuotantokautta.
Tuotantokaudet > 1. kausi

Unexpected Changes
The X Impulse
Rogue Recruit
Mutant Crush
Speed And The Spyke
Middleverse
Turn Of The Rogue
Spykecam
Survival Of The Fittest
Shadowed Past
Grim Reminder
The Cauldron, osa 1
The Cauldron, osa 2
Tuotantokaudet > 2. kausi

Growing Pains
Bada Bing Bada Boom!
Power Surge
Fun And Games
The Beast Of Bayville
Adrift
On Angel's Wings
African Storm
Joyride
Walk On The Wild Side
Operation Rebirth
Mindbender
Shadow Dance
Retreat
The HeX Factor
Day Of Reckoning, osa 1
Day Of Reckoning, osa 2
Tuotantokaudet > 3. kausi

Day Of Recovery
The Stuff Of Heroes
Mainstream
The Stuff Of Villains
Blind Alley
X-Treme Measures
The Toad, the Witch and the Wardrobe
Self Possessed
Under Lock and Key
Cruise Control
X23
Dark Horizons, osa 1
Dark Horizons, osa 2
Tuotantokaudet > 4. kausi

Impact
No Good Deed
Target X
Sins of the Son
Uprising
Cajun Spice
Ghost of a Chance
Ascension, osa 1
Ascension, osa 2
Vastaanotto ja arvostelu

Sarja on listattu IGN-sivuston tammikuussa 2007 laatiman listan kuudenneksi parhaaksi sarjakuvaan perustuvaksi animaatiosarjaksi.
Wizard Magazine listasi vuonna 2001 X-Men: Evolutionin sijalle 48 laatimassaan kautta aikain sadan parhaan animaatiosarjan listalla.
Nippuside

Nippusiteitä.
Erivärisiä nippusiteitä
Nippuside eli johdinside on kiinnike, jota käytetään erityisesti sähköjohtojen niputtamiseen. Siteen avulla saadaan nopeasti aikaan halutun kokoinen, kiinteä lenkki, jolla voidaan sitoa johtonippuja ja muita tavaroita. Nippusiteen tekniikkaa hyödynnetään myös muovista valmistetuissa kertakäyttöisissä käsiraudoissa.
Suosituimmassa muodossaan kaapeliside koostuu taipuisasta muovinauhasta (yl. nailonista), jonka toisessa päässä on avoin kotelo, joka sisältää nauhan liikkumisen vain toiseen suuntaan sallivan 'räikän'. Eri muovilaatujen välillä on suuria eroja säänkestävyydessä. Etenkin pakkasen ja auringon UV-säteilyn vaikutuksesta nippusiteet hiljalleen haurastuvat ja lopulta ne saattavat katketa.
Heti kun nippusiteen toinen pää on viety 'räikän' läpi, syntyneen silmukan aukeaminen on estetty. Silmukkaa voidaan vain kiristää, ja sitä voidaan vetää auki lujaakin solmun aukeamatta. Tämä mahdollistaa nippusiteen käytön kahteen yleiseen tarkoitukseen: johtojen niputtamiseen ja tilapäisinä käsirautoina.
Jos kiristetty silmukka tarvitsee avata uudelleen, sen sijaan että joutuisi tuhoamaan nippusiteen leikkaamalla, saattaa olla mahdollista vapauttaa räikkä (esimerkiksi neulan avulla) ja käyttää nippusidettä uudelleen. Joissakin nippusiteissä on myös painike, jota painamalla 'räikkä' vapautuu.
Nippuside käsien sitomiseen

Esimerkiksi poliisit ja järjestyksenvalvojat käyttävät nippusiteitä myös kiinniotetun käsien sitomiseen. Nippuside on käsirautoja halvempi ja kevyempi ratkaisu, joka soveltuu käyttöön silloin kun tarve on satunnaista, tai sidosta ei tarvitse avata ja sulkea toistuvasti.
Aiheesta muualla

Kuvia tai muita tiedostoja aiheesta Nippuside Wikimedia Commonsissa
Gösta Vestlund

Alf Gustaf Gösta  Vestlund (15. kesäkuuta 1913 – 5. lokakuuta 2020) oli ruotsalainen kirjailija, filosofian tohtori ja keskustelija.
Skibidi Toilet

| Skibidi Toilet |
| --- | --- |
 Kuvakaappaus sarjan ensimmäisestä jaksosta, jossa esiintyy ensimmäistä kertaa Skibidi Toilet -hahmo.
Tyyli:  Machinima
Kestoaika:  vaihtelee, 10 sekuntia – 1 tunti
Luoja(t):  Aleksei Gerasimov (DaFuq!?Boom!)
Alkuperämaa:  Georgia
Alkuperäiskieli:  englanti
Verkko:  Youtube
Julkaistu:  2023
Esitetty:  7. helmikuuta 2023 –
Tuotantokausia:  25.
Jaksoja:  77.
Aiheesta muualla
Virallinen sivusto
IMDb
Skibidi Toilet on sarja Youtubessa julkaistuja videoita ja lyhyitä YouTube Shorts -videoita. Videot on luonut DaFuq!?Boom! -nimiselle kanavalleen georgialainen Aleksei Gerasimov. Sarja nousi suureen suosioon vuoden 2023 aikana. Skibidi Toilet on suosittu etenkin lapsien keskuudessa. Suosituin sarjan Youtube Shorts -video on kerännyt yli 339 miljoonaa näyttökertaa ja suosituin pitkä Youtube-video on saanut yli 183 miljoonaa näyttökertaa maaliskuuhun 2025 mennessä.
Sarja on aiheuttanut paljon keskustelua ja saanut paljon kritiikkiä sen kummallisuuden ja väkivaltaisuuden takia. Monien mielestä sarjan väkivaltaisuudella on negatiivisia vaikutuksia lapsiin, jotka katsovat kyseistä sarjaa. Sarjan jaksoista kootaan tuotantokausiksi nimettyjä juonellisia, noin kymmenien minuuttien koostevideoita. Uusimmat jaksot jaetaan 3–4 muutaman minuutin kestävään osaan. Maaliskuussa 2025 sarja on edennyt 77. jaksoon ja 25. tuotantokauteensa.
Sisältö > Tausta

Skibidi Toiletin on tehnyt georgialainen Aleksei Gerasimov (s. 1997 tai 1998). Hänet tunnetaan myös nimellä ”DaFuq!?Boom”! tai ”Blugray”. Georgiassa asuva Gerasimov on vuodesta 2014 lähtien oppinut animaatiota itsenäisesti. Hän on tehnyt videoita Youtubeen vuodesta 2017 alkaen. Videot on tehty Source Filmmakerilla, ja hahmoja ja esineitä on otettu Half-Life 2- ja Garry’s Mod -peleistä. Kameramies-hahmojen usein esiintyvät tanssit ovat suurimmaksi osaksi Fortnite-pelistä.
Videoiden taustalla soi sikermä, jossa on yhdistetty Timbalandin kappale ”Give It to Me” ja bulgarialaisen muusikon Biser Kingin kappale ”Dom Dom Yes Yes”. Sana ”skibidi” on otettu jälkimmäisen kappaleen säkeestä ”Trrrrrrr shtibididob dob dob dob dob yes yes shtib shtib shtib shtibidid shtibidi dabudu dabudu yes yes”. Joissain videoissa taustalla soi ”Everybody Wants to Rule the World” -kappale.
Sisältö > Kesto

Sarjan jaksoista kootaan tuotantokausiksi nimettyjä juonellisia, useiden kymmenien minuuttien koostevideoita. Aluksi jaksot ja ensimmäiset tuotantokaudet olivat lyhyitä, korkeintaan minuutin pituisia ja ne julkaistiin Youtube Shorts -videoina. Sarjan edetessä jaksoista ja tuotantokausista on tullut huomattavasti pidempiä kuin sarjan ensimmäisistä, ja ne julkaistaan normaaleina Youtube -videoina.
Sarjan alkuaikoina uusia jaksoja tuli nopeaan tahtiin, useampi jakso viikossa. Uusia jaksoja  tulee kuitenkin nykyään harvemmin kuin sarjan alussa. Uusimmat jaksot ovat kuitenkin paljon laadukkaampia ja pikkutarkempia, kuin ensimmäiset jaksot. Nykyään uusimmat jaksot voivat olla kokonaisuudessa jopa yli kymmenminuuttisia, mutta ne jaetaan yleensä 3–5:n muutaman minuutin pituiseen osaan. Uusimmat tuotantokaudet voivat puolestaan olla jo monia kymmeniä minuutteja pitkiä, jopa tunnin mittaisia.
Sisältö > Juoni

Videosarjan kantavana ideana on sota maailman valloittaneiden vessanpönttö-hahmojen (hahmon pää näkyy vessanpöntöstä) ja näitä vastustavien kapinallisten välillä. Kapinallisilla puolestaan pää on korvattu erilaisilla laitteilla, kuten valvontakameroilla, kaiuttimilla ja televisioilla, ja heistä käytetään joskus nimitystä ”cameramen”. Erilaisia hahmoja on tullut sarjaan vuoteen mennessä 2025 jo hyvin paljon.
Arvostelu

Amerikkalaiset ja brittiläiset toimittajat ovat pitäneet videoita outoina ja pelottavina ja videosarjaa on verrattu Slenderman-videoihin. Jotkut indonesialaiset sanomalehdet ovat väittäneet, että Skibidi Toilet -videoiden väkivallalla ja oudolla visuaalisella tyylillä voi olla haitallinen vaikutus pieniin lapsiin. Asiasta on käytetty nimitystä ”Skibidi Toilet” -syndrooma. Toisaalta ainakin The Guardian pitää sarjan haitallisuudesta esitettyjä väitteitä pelkkänä moraalipaniikkina.
Vuonna 2024 Venäjän poliisi on tutkinut väitteitä sarjan lapsille aiheuttamista haitoista Moskovan asukkaan tekemän valituksen jälkeen.
Seuraukset ja suosio > Suosio

Ensimmäisestä helmikuussa 2023 julkaistusta videosta tuli 228 miljoonalla katselukerralla (tilanne 9. helmikuuta 2025) Youtuben katsotuin video vuonna 2023. Lisäksi DaFuq!?Boom! -kanava sai sinä vuonna 36 miljoonaa tilaajaa. Suosituin Skibidi Toiletin Youtube Shorts -video on saanut 339 miljoonaa näyttökertaa ja suosituin pitkä Youtube-video on saanut yli 183 miljoonaa näyttökertaa maaliskuuhun 2025 mennessä.
Skibidi Toiletista on myös tehty valtavasti erilaisia oheistuotteita. Erilaisia tuotteita on esimerkiksi erilaiset hahmo -asusteet, vaatteet, pehmolelut, lelut ja vuodevaatteet.
Seuraukset ja suosio > Seuraukset

Sarja on saanut paljon erityisesti kriittistä arvostelua, etenkin mediassa sen väkivaltaisuuden takia. Brittiläinen sanomalehti The Daily Telegraph kehotti määräämään ikärajoituksia joillekin erityisesti väkivaltaa sisältäviin Youtube-videoihin, käyttäen Skibidi Toiletia esimerkkinä sellaisista videoista, joihin pitäisi laittaa ikärajoitus.
Videosarjan takia Youtubeen on ilmestynyt videoita, joissa lapset istuvat astioiden sisällä ja jäljittelevät vessaa. Lisäksi Alfa-sukupolven eli 2010-luvun jälkeen syntyneiden alakouluikäisten on sanottu katselevan videoita tunteja päivässä. Sen sijaan Z-sukupolven edustajat ovat videoiden kohdeyleisöksi jo liian vanhoja, eikä niistä ole heidän keskuudessaan tullut samanlaista ilmiötä.
Aiheesta muualla

Kuvia tai muita tiedostoja aiheesta Skibidi Toilet Wikimedia Commonsissa
Skibidi Toilet Internet Movie Databasessa (englanniksi)
Sikibidi Toilet Youtubessa (englanniksi)
”Attack of the Skibidi Toilets” Sage Stosselin sarjakuva Boston Globelle (englanniksi)
Dexerton haastattelu Aleksei Gerasimovin kanssa, kesäkuussa 2023 (englanniksi)
Taiteilijan näkemys Skibidi Toilet -hahmosta.
Skibidi Toiletin hahmoiksi pukeutuneita ihmisiä Corso de Corsos 2024 -tapahtumassa Cochabambassa Boliviassa.
Vuoden 2023 ja 2024 alun kuukausittaiset katselukerrat DaFuq!?Boom! -kanavalla, verrattuna Youtuben muihin suosituimpiin kanaviin.
Yhteiskunnallinen yrittäjyys

Yhteiskunnallisella yrittäjyydellä tarkoitetaan yritystoimintaa, jossa liiketoiminnan ensisijainen päämäärä on tehdä yhteiskunnallista hyvää tai ratkaista yhteiskunnallista haastetta. Päämäärät voivat olla esimerkiksi sosiaalisia tai ekologisia. Voiton maksimoinnin sijaan yhteiskunnallisen yrityksen toimintaa ohjaa vaikuttavuuden maksimointi. Yhteiskunnallinen yritys käyttää valtaosan liikevoitostaan tavoitteensa edistämiseen. Käsitettä käytetään erityisesti Amerikassa ja jonkin verran myös Euroopassa sekä Suomessa.
Yhteiskunnallisen yrityksen piirteitä

Yhteiskunnallinen yritys on yritys, jonka ensisijainen tavoite ei ole taloudellinen voitto vaan jonkin yhteiskunnallisen ongelman ratkaiseminen. Yhteiskunnallisia yrityksiä ei tunnisteta Suomen lainsäädännössä eikä niillä ole lakiin perustuvaa määritelmää. Yhteiskunnallisen yrityksen tunnuspiirteinä pidetään Suomessa ja EU:ssa seuraavia:
Liiketoiminnan ensisijainen päämäärä on tehdä yhteiskunnallista hyvää. Yrityksen yhteiskunnallinen tarkoitus ja vaikuttavuustavoite näkyvät yrityksen kaikessa toiminnassa ja se kerrotaan avoimesti. Usein yhteiskunnallinen päämäärä on myös kirjattu yhtiöjärjestykseen tai sääntöihin.
Yritys käyttää suurimman osan voitostaan yhteiskunnallisen päämääränsä edistämiseen.
Yrityksen toiminta on läpinäkyvää ja hyvän hallintotavan mukaista. Yritys pyrkii hallintomallissaan osallisuuteen ja demokratiaan.
Yhteiskunnalliset yritykset sekoitetaan joskus sosiaalisiin yrityksiin, joita koskeva lainsäädäntö kumottiin vuonna 2023
Yhteiskunnallinen yritys yhdistää liiketoiminnan yhteiskunnallisten tai ekologisten tavoitteiden toteuttamiseen. Yhteiskunnallisen yrityksen voitto tai ylijäämä käytetään pääosin sen toiminta-ajatuksen mukaisen yhteiskunnallisen tavoitteen toteuttamiseen. Tärkeää on myös liiketoiminnan avoimuus ja yhteiskunnallisten vaikutusten osoittaminen.
Yhteiskunnallisia yrityksiä löytyy erityisesti sosiaali- ja terveysalalta, liikunta-, ympäristö-, taide- ja kulttuurisektorilta sekä maaseudun ja haja-asutusalueen kehittämisalalta.
Eri Euroopan maissa on erilaista lainsäädäntöä, yhtiömuotoja ja käytäntöjä yhteiskunnallisille yrityksille. Esimerkiksi Italiassa ja Skotlannissa yhteiskunnallisille yrityksille on oma yhtiömuoto.
Yhteiskunnallinen yrittäjyys Suomessa

Suomessa yhteiskunnallista yrittäjyyttä ja yhteiskunnallisten yritysten edellytyksiä edistävät mm. Yhteiskunnallisten yritysten liitto ARVO ry sekä Työ- ja elinkeinoministeriö (TEM).
Yhteiskunnallisten yritysten osaamiskeskus perustettiin syksyllä 2021 osana yhteiskunnallisten yritysten strategian toimeenpanoa ja Työkykyohjelmaa (2019–2023). Vuosina 2021–2023 osaamiskeskusta rahoitti ja ohjasi työ- ja elinkeinoministeriö. Vuosina 2023–2027 osaamiskeskuksen toimintaa toteutetaan ESR+-rahoitteisen Yhteiskunnallisten yritysten liiketoimintaedellytysten parantaminen -hankkeen kautta. Hanketta toteuttaa 11 organisaation muodostama konsortio. Osaamiskeskus palvelee yhteiskunnallista yritystoimintaa koko Suomessa. Sen tehtäviin kuuluu muun muassa parantaa yhteiskunnallisten yritysten liiketoimintaedellytyksiä, vahvistaa yhteiskunnallisten yritysten ja yhteisötalouden alueellisia verkostoja sekä edistää osatyökykyisten ja muuten vaikeassa työmarkkina-asemassa olevien työllistämistä.
Suomessa yhteiskunnallisten yritysten juuret löytyvät osuustoiminnasta, joka jo pari sataa vuotta sitten yhdisti yhteiskunnalliset tarpeet ja liiketoimintamallin. Nykyisin Suomessa on noin 3 000 yhteiskunnallista yritystä, jotka toimivat eri toimialoilla ja yhtiömuodoissa.
Suomalaisen Työn Liitto julkisti joulukuussa 2011 Yhteiskunnallinen yritys -merkin. Sen tavoitteena on nostaa esiin yhteiskunnallisia yrityksiä, edistää yhteiskunnallisen yritystoimintaa omana yritystoiminnan muotonaan sekä vahvistaa yrittäjyyttä.
Aiheesta muualla

Wikimedia Commonsissa on kuvia tai muita tiedostoja aiheesta .
TEM: "Yhteiskunnallinen yritys - ratkaisu 2000-luvun haasteisiin. Ison-Britannian malli ja sen kokemukset"
Syfo Oy - perusta yhteiskunnallinen yritys (Arkistoitu – Internet Archive)
Yhteiskunnallisten yritysten Living lab 2010-2013
Suomalaisen Työn Liiton Yhteiskunnallinen yritys -merkkiä koskevat sivut
Supernanny Suomi

| Supernanny Suomi> Supernanny |
| --- | --- |
Tyyli:  tositelevisio
Pääosissa:  Pia Penttala
Alkuperämaa:  Suomi Iso-Britannia (alkuperäisformaatti)
Verkko:  AVA MTV3
Esitetty:  5. maaliskuuta 2019 –
Tuotantokausia:  5
Jaksoja:  42
Tuotanto
Tuottaja(t):  Tiina Hietanen
Vastaava(t) tuottaja(t):  Seija-Liisa Eskola Antti Väisänen Mirko Baas (MTV)
Ohjaaja(t):  Emmi-Sofia Markkanen (kausi 1), Timo Lampinen (kaudet 1-3), Taina Heinonen (kaudet 2-3)
Käsikirjoittaja(t):  Minna Dufton, Taina Heinonen
Leikkaaja(t):  Sanna Byckling   Ansu Lamminen   Juuso Lavonen   Antti Seppänen
Kuvaaja(t):  Ville Sarvola Simo Viitanen
Tuotantoyhtiö(t):  Warner Bros. International Television Production Finland Oy
Aiheesta muualla
Virallinen sivusto
IMDb
Supernanny Suomi on suomalainen tositelevisio-ohjelma, joka perustuu brittiläiseen Supernanny-formaattiin. Suomen Supernannyna toimii erityistason psykoterapeutti ja lastensuojelualan ammattilainen Pia Penttala. Sarjassa hän vierailee perheiden luona eri puolilla Suomea antamassa ammattiapua lasten kasvatuksen haasteisiin ja arjen ongelmakohtiin.
Jaksot > Ensimmäinen tuotantokausi

Sarjan ensimmäiseen tuotantokauteen kuuluu 12 jaksoa, ja niistä ensimmäinen sai ensiesityksensä 5. maaliskuuta 2019. Sarjaa esitettiin televisiossa tiistaisin AVA-kanavalla.
| Jakso | Jakson nimi | Sijainti | Ensiesitys | Katsojaluvut1 |
| --- | --- | --- | --- | --- |
| 1 | Perheen peliongelma | Vantaa | 5. maaliskuuta 2019 | — |
| 2 | Huutoraivarit | Ulvila | 12. maaliskuuta 2019 | — |
| 3 | Auktoriteettia anarkiaan | Myllykoski | 19. maaliskuuta 2019 | 147 000 |
| 4 | Raastavat ruokailuhetket | Kuusankoski | 26. maaliskuuta 2019 | 127 000 |
| 5 | Kiljuvat pellavapäät | Ylöjärvi | 2. huhtikuuta 2019 | 99 000 |
| 6 | Temppuilevat prinsessat | Heinola | 9. huhtikuuta 2019 | 110 000 |
| 7 | Kaoottinen naisten talo | Vuosaari, Helsinki | 16. huhtikuuta 2019 | 121 000 |
| 8 | Salamana taisteluun | Pori | 23. huhtikuuta 2019 | 75 000 |
| 9 | Pallo hukassa | Kärkölä | 30. huhtikuuta 2019 | 60 000 |
| 10 | Somekoukku | Jätkäsaari, Helsinki | 7. toukokuuta 2019 | 44 000 |
| 11 | Hektinen suurperhe | Hikiä | 14. toukokuuta 2019 | 60 000 |
| 12 | Pelin imaisemat | Vantaa | 21. toukokuuta 2019 | 80 000 |
1 Keskikatsojamäärä esityspäivänä
Jaksot > Toinen tuotantokausi

Sarjan toinen tuotantokausi kuvattiin syksyllä 2019, ja se alkoi 4. helmikuuta 2020. Sarjaa esitettiin tiistaisin MTV3-kanavalla.
| Jakso | Jakson nimi | Sijainti | Ensiesitys | Katsojaluvut1 |
| --- | --- | --- | --- | --- |
| 1 | Kissojen kauhu | Piikkiö | 4. helmikuuta 2020 | 333 000 |
| 2 | Puhelimet lastenhoitajana | Kiukainen | 11. helmikuuta 2020 | 328 000 |
| 3 | Nukutussirkus | Tampere | 18. helmikuuta 2020 | 270 000 |
| 4 | Kova kovaa vastaan | Porvoo | 25. helmikuuta 2020 | 256 000 |
| 5 | Hermot riekaleina | Tampere | 3. maaliskuuta 2020 | 300 000 |
| 6 | Pikkuemäntä | Soini | 10. maaliskuuta 2020 | 334 000 |
| 7 | Taistelupari | Helsinki | 17. maaliskuuta 2020 | 355 000 |
| 8 | Nyrkki puhuu | Oulu | 24. maaliskuuta 2020 | < 366 000 |
| 9 | Raskaita aikoja | Kaarina | 31. maaliskuuta 2020 | 365 000 |
| 10 | Leikki kaukana | Säynätsalo | 7. huhtikuuta 2020 | < 351 000 |
| 11 | Rajua rakkautta | Kotka | 14. huhtikuuta 2020 | 327 000 |
| 12 | Iloton talo | Vaasa | 21. huhtikuuta 2020 | 328 000 |
1 Keskikatsojamäärä esityspäivänä